

1. ΕΛΛΗΝΙΚΗ ΔΗΜΟΚΡΑΤΙΑ
2. ΥΠΟΥΡΓΕΙΟ ΥΓΕΙΑΣ
3. 7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ

# ΓΝ ΛΑΣΙΘΙΟΥ-ΓΝΚΥ ΝΕΑΠΟΛΕΩΣ «ΔΙΑΛΥΝΑΚΕΙΟ»

# *(ΟΡΓΑΝΙΚΗ ΜΟΝΑΔΑ ΕΔΡΑΣ-ΑΓΙΟΣ ΝΙΚΟΛΑΟΣ)*

**ΓΡΑΦΕΙΟ ΔΙΟΙΚΗΤΗ**

**Άγιος Νικόλαος, 5-9-2017**

# ΔΕΛΤΙΟ ΤΥΠΟΥ

# Θέμα: Αγορές νέου εξοπλισμού και διορισμοί ιατρών στο Γενικό Νοσοκομείο Αγίου Νικόλαου

Η Διοίκηση του ΓΝ Λασιθίου-ΚΥ Νεαπόλεως «Διαλυνάκειο» ενημερώνει του πολίτες για τα ακόλουθα:

Στο Γενικό Νοσοκομείο Αγίου Νικολάου, με δαπάνη από την προϋπολογισμό του νοσοκομείου, αγοράστηκε νέος έγχρωμος Υπερηχοτομογράφος σύγχρονης τεχνολογίας αξίας 20.000 ευρώ για το Ακτινοδιαγνωστικό Τμήμα ο οποίος λειτουργεί ήδη καλύπτοντας τις ανάγκες των νοσηλευομένων και των εξωτερικών ασθενών.

Με δαπάνη επίσης από την προϋπολογισμό του νοσοκομείου αγοράστηκε για το ίδιο τμήμα Ψηφιοποιητής σύγχρονης τεχνολογίας για το Μαστογράφο αξίας 12.000 ευρώ ενώ εντός του μηνός αναμένεται να ξεκινήσει η διενέργεια μαστογραφιών και υπερήχων μαστού.

Επιπλέον, στο Γενικό Νοσοκομείο Αγίου Νικολάου διορίστηκαν πρόσφατα και ανέλαβαν καθήκοντα: μία μόνιμη ιατρός ειδικότητας Κυτταρολογίας, μία μόνιμη ιατρός ειδικότητας Παθολογικής Ανατομικής και ένας μόνιμος ιατρός ειδικότητας Γαστρεντερολογίας, ειδικότητες μοναδικές για το νομό Λασιθίου.

Το Κυτταρολογικό Εργαστήριο λειτουργεί ήδη από διμήνου ενώ σύντομα προγραμματίζονται η έναρξη λειτουργίας του Παθολογοανατομικού εργαστηρίου, Γαστρεντερολογικού Τακτικού Ιατρείου, Ηπατολογικού Τακτικού Ιατρείου και Ιατρείου Ενδοσκοπήσεων.

Υπενθυμίζεται τέλος ότι στο νοσοκομείο λειτουργεί τους τελευταίους μήνες τακτικό Ογκολογικό Ιατρείο τις ημέρες Δευτέρα και Τρίτη και ώρες 09:00-14:00.

Για ραντεβού και επιπλέον πληροφορίες, παρακαλούνται οι ενδιαφερόμενοι να απευθύνονται στη Γραμματεία Εξωτερικών Ιατρείων του Γενικού Νοσοκομείου Αγίου Νικολάου στο τηλέφωνο 2841343606.

 **Η Διοικήτρια**

 **Μαρία Σπινθούρη**